**ОСНОВНО УЧИЛИЩЕ “ЛЮБЕН КАРАВЕЛОВ” СВИЛЕНГРАД**

**ул.”Хан Аспарух” №50, тел.0379/73154, e-mail: info-2605003@edu.mon.bg**

**Утвърждавам:**

**Директор:……………………**

**Стефан Каймаков**

**ПРОГРАМА**

**ЗА**

**ПРЕВЕНЦИЯ НА РАННОТО НАПУСКАНЕ НА УЧИЛИЩЕ УЧЕБНА 2023/2024 ГОДИНА**

**I. ВЪВЕДЕНИЕ**

Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие. Водещи стратегически документи при изготвяне на училищната програма на ОУ „Любен Каравелов” за превенция на ранното напускане на образователната система:

* Стратегия за намаляване дела на преждевременно напусналите образователната система (2013 –2020 г.);
* План за 2019–2020 г. за изпълнение на стратегията за намаляване дела на преждевременно напусналите образователната система (2013-2020 г.);
* Стратегия за образователна интеграция на деца и ученици от етническите малцинства (2015 –2020 г.);
* План за действие по изпълнение на националната стратегия за образователната интеграция на ученическите малцинства (2015 –2020 г.);
* Национална стратегия за насърчаване и повишаване на грамотността (2014-2020 г.);
* Национална стратегия за учене през целия живот за периода 2014 –2020 г.;
* Рамкова програма за интегриране на ромите в българското общество (2010 –2020 г.);
* Конвенцията за борба срещу дискриминацията в областта на образованието;
* Закон за предучилищното и училищно образование;
* Наредба за приобщаващото образование;
* Закон за младежта;
* Национална стратегия за намаляване на бедността и насърчаване на социалното включване до 2020 г.;
* Областни и общински стратегически мерки за превенция от отпадане.

В Стратегията за намаляване дела на преждевременно напусналите образователната система (2013–2020г.), преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социалноикономическо развитие на една страна в средносрочен и дългосрочен план.

Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионалното развитие на децата и младите хора в България.

**Необходими са широкообхватни мерки, насочени към осигуряване на:**

* успешен преход между различните степени на образование;
* гъвкави и успешни възможности за преждевременно напусналите да продължат обучението си в системата на училищното образование с цел придобиване на ключови компетентности;
* разнообразни форми на обучение;
* признаване и валидиране на резултати от неформално обучение и информално учене;
* добра координация между институциите от няколко различни сектора на всяко ниво на управление –национално, регионално, местно и училищно.

**Рискове: Преждевременното напускане на училище води:**

* + до нарастване на рисковете от социално изключване;
  + застрашава сигурността и стабилността на обществото и е предпоставка за влошаване на качеството на живот на сегашното и на следващите поколения.

Здравният статус и достъпът до ресурси и услуги, които могат да осигурят по-добър стандарт и продължителност на живота в добро здраве и благосъстояние, са в пряка зависимост от получената по-висока степен на образование. Посочените последствия са показателни за мащаба и степента на негативнотовлияние на преждевременното напускане на училище върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на страната в средносрочен и дългосрочен план, поради което данните за дела на преждевременно напусналите образователната система в България не трябва да успокояват, а да насърчават изпълнението на всеобхватна и интегрирана политика за превенция на явлението, както и за неговото преодоляванетам,където съществува.

**II. ВИЗИЯ НА ОУ „ЛЮБЕН КАРАВЕЛОВ“, ГР. СВИЛЕНГРАД ПО ОТНОШЕНИЕ РАННОТО НАПУСКАНЕ НА УЧЕНИЦИ ОТ УЧИЛИЩЕ**

Мисията на ОУ „Любен Каравелов“, гр. Свиленград е да изгради визия на училище, което осигурява ефективна, качествена и достъпна подкрепа за ученици, застрашени от отпадане, която осигурява пълноценна личностна реализция в училищния живот чрез гъвкаво и личностно – ориентирано обучение:

* + Учениците да получат пълноценни знания, умения и компетентности;
  + Учениците да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
  + Учениците да развиват творческите си заложби и способности;
  + Учениците да изградят умения и навици за здравословен нчин за живот;
  + Училището да се утвърди като конкурунтнопособен и привлекателен център за всички ученици от кв. „Капитан Петко Войвода“, гр. Свиленград, подлежащи на задължително обучение до 16-годишна възраст;
  + Прилагане на разнообразни дейности насочени към удовлетворяване на желанията и потребностите на учениците;
  + Съчетаване на класноурочни, извънурочни и извънкласни форми на обучение и възпитание;
  + Работа с талантливи ученици;
  + Работа с деца в риск;
  + Работа с ученици в неравностойно социално положение;
  + Работа с деца със СОП;
  + Работа с деца с различна етническа принадлежност;
  + Създаване на уютна и функционална образователна среда.

**III.ЦЕЛИ НА ПРОГРАМАТА**

Разработване, изпълнение и мониторинг на училищната политика за намаляване на риска от преждевременно напускане на образователната система чрез целенасочено единно въздействие, създаване на комплекс от мерки и сътрудничество на заинтересованите страни.

1. Усъвършенстване работата на педагогическия училищен екип по разработване и изпълнение на програми, в резултат на което да намалее броят на децата и учениците в риск от отпадане.
2. Увеличаване разнообразието и ефективността на прилаганите от училището мерки и дейности за превенция и намаляване на риска от преждевременно напускане на образователната система чрез подкрепа и публично оповестяване на добри практики и политики. В изпълнение целите на програмата се очаква с приноса на всички ангажирани институции да бъдат постигнати следните резулатати:
   * приложен единен комплекс от политики, планове и мерки на училищно ниво, съответстващи на националните и основаващи се на системно наблюдение, анализ, оценка, редовна отчетност и прозрачност, от които да произтичат коригиращи действия, развиване на ресурси и насочване на въздействието съобразно установените потребности;
   * подобрени резултати от обучението, измерени от НВО и осигурена подходяща образователна подкрепа за развитието на всяко дете и ученик, включително на ученици със специални образователни потребности.

**При изготвянето на програмата са отчетени:**

1. Ролята на цялата система от участници и взаимоотношенията помежду им, като се признава ролята на всяка от заинтересованите страни;
2. Сътрудничество в образователните институции за насърчаване на позитивната училищна култура, работата в екип в рамките на училищната общност;
3. Координираните мерки на всички нива;
4. Проследяване на напредъка на ниво училище.

**IV. ОСНОВНИ НАПРАВЛЕНИЯ В ПРОГРАМАТА**

Настоящата Програма конкретизира изброените стратегическите и нормативни документи в три основни направления:

1. Превенция на преждевременното напускане на училище чрез:
   * Анализ на причините, водещи до отпадане от училище и напускане на образователната система;
   * Идентифициране на рисковите фактори за преждевременното напускане на училище с оглед ограничаване на последиците от тях и плануване на политики и мерки за преодоляване на рисковите фактори от отпадане;
2. Интервенция срещу преждевременното напускане на училище чрез:
   * Повишаване участието и ангажираността на родителите;
   * Утвърждаване на индивидуалното и групово наставничество;
   * Кариерно ориентиране и консултиране.
3. Политики за компенсиране на ефекта от преждевременното напускане на училище:
   * Създаване на подходящи условия за реинтегриране в образователната система на преждевременно напусналите я;
   * Завръщане на преждевременно напусналите училище към формалната система на образование и обучение чрез използването на различни форми на обучение: самостоятелна, индивидуална, комбинирана, дистанционна;
   * Участие на преждевременно напусналите училище в курсове за ограмотяване, допринасящи за социална интеграция и включване в пазара на труда;
   * Популяризиране на възможностите за учене в клубове, библиотеки, читалища, младежки информационно-консултантски центрове, регионални и местни центрове;
   * Създаване на възможности за самостоятелно учене с цел признаване на резултати;
   * Образователен и професионален път от семейството и детето, засилват мотивацията за оставане в училище и придобиване на образователна степен;
   * Обучението по предприемачество.

**V. ПРИЧИНИ ЗА ОТПАДАНЕ ОТ УЧИЛИЩЕ:**

Причините за преждевременното напускане на училище могат да бъдат класифицирани в няколко основни категории:

1. Икономически причини;

2. Социални причини;

3. Образователни причини;

4. Етнокултурни причини;

5. Институционални причини;

6. Причини, свързани със здравния статус.

**Социално-икономически причини:**

* + Лошото качество на живот на определени социални слоеве;
  + Ниските доходи – невъзможност за покриване на разходите (учебници, тетрадки, дрехи, храна);
  + Задължение да гледа по-малък брат/сестра;
  + Използване на детето, не посещаващо училище като трудов ресурс (подпомага формирането на семейния бюджет или участие в домакинската работа.); Образователните причини:
  + затрудненията при усвояване на учебния материал;
  + слаб интерес към учебния процес и произтичащото от него желание/нежелание да се посещава училище;
  + наличие на конфликтни отношения със съученици и/или учители и др.;
  + възможност за обучение в професионална паралелка;

**Етнокултурни причини:**

* + по-ниска ценност на образованието;

**Психологически причини:**

* + Чувство за неуспех;
  + Отчуждение от натрупания училищен опит, неувереност в себе си;
  + Самовъзприемане: „нямах късмет“, „не ми провървя“, усещане за ограничен контрол върху събитията;

**Институционални причини:**

* + - недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище;
    - недостатъчно ефективният контрол върху управлението и функционирането на политиките за обхващане, задържане и реинтегриране на децата и учениците в образователната система.

Положителната промяна на състоянието изисква прилагането на комплексни мерки и добра координация между институциите от няколко различни сектора на всяко ниво на управление - национално, регионално, местно и училищно. Основната част от отговорностите за прилагането на националната политика по отношение на задължителното образование е съсредоточена в Министерството на образованието и науката, което е естествен координационен център на междусекторните действия за намаляване на преждевременното напускане на училище.

**Причини, свързани със здравния статус:**

В контекста на политиките за развитие на приобщаващото образование продължава тенденцията за интегриране на децата със специални образователни потребности в училище. Рисковете за преждевременното напускане на училище са свързани с недостатъчна подготовка на училищата за приобщаване на тези деца. Тук се включват и всички фактори на материалната база, образователната среда, човешките и финансовите ресурси, които не отговарят на изискванията за прилагане на принципите на приобщаващото образование. В ОУ „Любен Каравелов“, гр. Свиленград през учебната 2021/2022 г. няма отпаднал ученик. Ежегодният статистически задълбочен анализ на превантивните дейностите, които съпътстват целогодишната работа на училищната общност показва, че това се дължи най - вече на последователната политика на ОУ „Любен Каравелов“ в посока реализиране на дейности, залегнали в Стратегията й за развитие, подчинени на принципите за:

* всеобхватност на дейностите - осъществяване на дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес;
* публичност и прозрачност на цялостната политика - чрез интернет страницата на училището и партньорството с медиите, документиране на проблемните и рискови ситуации и добрите практики;
* обратна връзка с институции, родители, педагогически съветник, класни ръководители, ученици и учители;
* приемственост – чрез съхраняване на традициите и недопускане да се забрави доброто старо, равнопоставеност на всички приоритети в развитието на образователната институция;
* идентифициране на рисковите фактори –доклад анализи на педагогически съветник и класни ръководители.

Политиките и мерките, които ОУ „Любен Каравелов“ предприема за преодоляване на причините за отпадане са подчинени на националните, областни и общи стратегически мерки като се отчита спецификата на училището и нуждите от подкрепа на всяко дете.

**Политики и мерки в ОУ „Любен Каравелов“, произтичащи от:**

**Семейни и социални причини:**

1. Възможно е нежелание на родителите детето да ходи на училище поради:

* страх от социална изолация;
* невъзможност за адаптиране към останалите ученици от центъра на града;
* по-ниска самооценка. Мерки: Силна мотивация чрез редица дейности за приобщаване на децата от ромски произход, децата със специални образователни потребности, както и изоставени от семейства, заминали за чужбина.

1. Трудова миграция на родителите. Напускане на единия или и двамата родители на страната поради невъзможност за издръжка на семейството и търсене на работа в чужбина. Оставяне на детето на грижите на баби и дядовци, които нямат същия авторитет и изпадат в безсилие за справяне с трудната социална обстановка и новите модели на поведение на децата.

**Мерки:** Ежеседмични контакти, а при нужда и ежедневни с попечителите на изоставените деца, търсене на съдействие от отдел „Закрила на детето“, при необходимост и прояви на противообществени прояви на тези деца –Детска педагогическа стая.

1. Липса на грижи от страна на изоставени деца за по-малките братя и сестрички, както и за болни членове на семейството.

**Мерки:** Оказване на социална помощ – чрез дарения, грижи за изхранването на тези деца от фирмата –доставчик на закуски и обяд, както и получаване на социални преимущества.

1. Недостатъчна образованост на родителите и липса или занижен контрол върху цялостното развитие на детето. Изразява се в неконтролиране на часовете за прибиране от училище, непознаване на контактите и приятелския кръг на детето, непроверяване на изученото през деня, както и подготовката на детето за следващия ден –домашни работи, изпълнение на други поставени от учителя задачи.

**Мерки:** Мотивиране и приобщаване на тези деца за посещаване целодневната форма на организация в училище, търсене на непрекъснати разширени срещи с тези родители с ръководство, класни ръководители, педагогически съветник и мотивиране и приобщаване към училищната общност.

1. Чести конфликти между агресивни родители–побой, домашно насилие, развод, посегателство от страна на нови партньори на един от двамата родители.

**Мерки:** В най - честите случаи училището се превръща в единствено защитено място за детето и класният ръководител поема грижите за детето в образователната институция.

**VI. МЕРКИ И ДЕЙНОСТИ НА ОУ “ЛЮБЕН КАРАВЕЛОВ“, ГР. СВИЛЕНГРАД СВЪРЗАНИ С ПРЕВЕНЦИЯ ОТ ОТПАДАНЕ**

Други по-важни мерки и дейности, залегнали в комплексния план на ОУ „Любен Каравелов“ за достигане на стратегическите цели, свързани с превенцията от отпадане са:

* Предприемане на училищни политики и стратегически мерки, подчинени на областната и общинска програма за образователна интеграция на децата и учениците;
* Управление на информацията за преждевременно напусналите училище. Изготвяне на база данни от класните ръководители, в чиито класове има ученици от рискови групи (съобразно различните причини от отпадане);
* Координиране действията на класните ръководители с тези на педагогическия съветник и училищното ръководство;
* Квалификация на педагогическите специалисти в посока управление на конфликти, справяне с агресията и насилието и превръщането му в педагогически консултант:
* Провеждане на обучителен семинар на педагогическите специалисти за последиците агресия и насилие в училище;
* Провеждане на обучения за агресията и насилието и начините за разрешаване на конфликти;
* Реализирането на конкретни дейности за постигане целите на училищната програма;
* Дейности за усвояването на българския книжовен език и повишаване на грамотността;
* Насърчаване включването в образованието на рискови групи и развиване на приобщаващото образование;
* Увеличаване на разнообразието и ефективността на механизмите и стимулитеза включване в образование и обучение;
* Създаване на условия за включване на ученика в група за повишаване на социалните умения за общуване и решаване на конфликти:

• насочване на детето и ученика към занимания, съобразени с неговите потребности;

• индивидуална подкрепа за ученика от личност, която той уважава (наставничество);

• участие на ученика в дейности в полза на паралелката или училището;

• други дейности, определени с правилника за дейността на институцията.

* Изграждане на широко публично доверие и подкрепа за политиките за превенция и намаляване на преждевременното напускане на училище;
* Повишаване качеството и ефективността на въздействие върху подрастващите чрез създаване на специфична образователна и възпитателна интерактивна среда;
* Поставяне на ученика в активна позиция по отношения на усвояването на нови знания и практическа приложимост на преподавания материал;
* Превръщането на училището в приятно и желано място за учениците чрез използване на иновативни педагогични методи и форми за предаване, преподаване и научаване на учебни знания и осигуряване на подходяща интерактивна среда в нови модели на класни стаи и места за извънучебни занимания;
* Извършване на ефективна диференцирана работа с учениците с намалена успеваемост:

• Изработване на индивидуален тематичен план и календарен график за преодоляване на изоставането;

• Провеждане на анкета с тези ученици за установяване на проблема-отговаря педагогическия съветник;

* Подготовка на учениците за продължаване на образованието - професионално ориентиране на учениците, завършващи основно образование, съобразно техните интереси и възможности:

• Организиране на среща между учениците от 7. клас с експерти от регионалната служба по заетостта;

• Осигуряване на професионално консултиране и ориентиране чрез привличане на Център за професионално ориентиране;

* Привеждане дисциплината на учениците в съответствие с новите обществени реалности;
* Изграждане на съдържателен и многообразен учебен процес;
* Осъществяване оптимално ниво на вътрешна мотивация у учениците чрез целенасочена образователна работа, свързана с училищни и извънучилищни мероприятия и дейности:

• Извънкласни дейности за превенция на поведението при деца с риск от отпадане;

• Провеждане на дискусии с ученици по предложените от тях теми, засягащи актуален проблем;

• Възлагане на отговорни индивидуални задачи на учениците, за да се почувстват значими в собствените си очи и в очите на околните, за да се мотивират и успяват.

* гражданско образование и работа с родителската общност „Училище за родители“:

• Приобщаването им към общочовешките ценности и подготовката им за пълноценен живот в съвременните обществено-икономически условия;

• Посещения в помощни училища, домове за сираци и бездомници, домове за възрастни хора;

• Организиране на Дарителска кампания;

• Утвърждаване на превантивна възпитателна работа в училище с акцент всеки свободен учител да отговаря за отстранените от час ученици.

* здравно образование и възпитание –лекции, беседи, семинари свързани с обучението на учениците по:

• Наркомания, алкохол, тютюнопушене;

• Сексуално образование и предпазване от СПИН

• Продължаване на превантивната възпитателна работа на класните ръководители като дейностите се интегрират с цел оказване на помощ с общинския професионално-консултативен кабинет, с Комисията за борба с противообществените прояви на малолетни и непълнолетни /КБППМН/;

• Поставянето на приоритет в работата на класните ръководители формирането на личностни умения у учениците за адекватно социално поведение в съвременните динамични обществено-икономически условия.

* извънкласни и извънучилищни дейности – (публикуват се на интернет страницата на училището);

• участие при планиране дейността на часа на класа;

• Лекции в час на класа „Деца помагат на деца“;

• Създаване съвместно с класния ръководител условия за личностна изява на всеки ученик;

• Организиране на творчески и спортни дейности с общ интерес;

• Тясно сътрудничество между училището и семейството при превантивната работа с деца, застрашени от негативни влияния (хазарт, секти, наркомания, употреба на алкохол и тютюнопушене);

* Спазване на Координационния механизъм за деца в риск:

• Включване на местните власти и социалните партньори като равноправни участници в такъв координационен механизъм;

* Формиране на екипи за разработване на дейностите по превенция от отпадане и залагането им в комплексната планираща и отчетна документация;

|  |  |  |  |
| --- | --- | --- | --- |
| **МЕРКИ ЗА РЕАЛИЗИРАНЕ НА ПОЛИТИКИТЕ** | **ОТГОВОРНИК** | **СРОК ЗА ИЗПЪЛНЕНИЕ** | **ИНДИКАТОРИ** |
| **I.МЕРКИ ЗА НАМАЛЯВАНЕ БРОЯ НА БЕЗПРИЧИННИТЕ ОТСЪСТВИЯ, ПРЕВЕНЦИЯ НА ПРЕЖДЕВРЕМЕННОТО НАПУСКАНЕ И ОТПАДАНЕ ОТ УЧИЛИЩЕ** | | | |
| 1.1. Осигуряване на позитивна образователна среда – училищен климат, атмосфера на взаимоотношения, управление | | | |
| 1.1.1. Разработване и изпълнение на политики в училището | | | |
| 1.1.1.1. Актуализиране на план за действие към Стратегията за развитие на училището за 2023 г. | педагогически съветник, старши учители | Септември | 1 брой актуализирана стратегия |
| 1.1.1.2.Разработване и реализиране на мерки за проследяване на преместването и отсъствията | педагогически съветник, заместник директор | Септември Юни | Брой отсъствия Брой преместени ученици (ежемесечни справки, писма) |
| 1.1.1.3.Иницииране на информационна кампания за намаляване на риска от преждевременно напускане на училище чрез изработване на постери и флаери | педагогически съветник, класни ръководители | Септември Юни | Брой постери Брой флаери |
| 1.1.1.4. Повишаване интереса на учениците към работата в екип чрез участие в училищни мероприятия:   * Световния ден на водата * Деня на Земята * Ден на самоуправление * Ден на розовата фланелка * Ден на европейските езици * Международен ден за борба със СПИН и други | Преподаватели по предмети, медицинско лице, педагогочески съветник | Септември . Юни | Брой извършени проверки |
| 1.1.1.5. Класният ръководител:   * Разработва при необходимост план за действие относно ученик, допуснал голям брой безпричинни отсъствия, застрашен от отпадане или второгодник; * При получена информация, за заминал в чужбина ученик със семейството си лично се осведомява за обстоятелствата и информира своевременно ръководството на училището; * До 2 число на всеки месец подава информация за броя на отсъствията за всеки ученик за предходния месец по уважителни и неуважителни причини * Информира родителите при отсъствие на ученик повече от 3 учебни дни; * Изисква ученика да го уведоми при необходимост да отсъства по здравословни причини и да представи медицинска бележка; * Предварително получава бележка от спортен клуб за участието на ученик в спортна изява; * Ежемесечно проверя ученическите книжки, като изисква наличието на подпис на родител срещу вписаните оценки, отсъствия и бележки по поведението; * Информира периодично родителите за отсъствията и успеха на ученика, за спазване на училищната дисциплина; * Следи за редовното посещаване на консултациите и допълнителните занимания с учениците от класа; * Провежда индивидуални консултации с ученици и родители по утвърден от директора график | Класни ръководители | Септември Юни | Брой проверени ученически книжки  Брой проведени общи родителски срещи и индивидуални консултации  Брой разработени планове  Брой докладни записки  Брой удостоверения за преместване |
| 1.1.1.6. Директорът уведомява дирекция „Социално подпомагане“ | Директор | Септември Юни | Брой уведомления |
| 1.1.1.7. Родителят уведомява писмено:   * класния ръководител при отсъствие на ученика до 3 учебни дни; * директора при отсъствие на ученика до 7 учебни дни в годината като посочва причината за отсъствието; * завежда уведомлението до директора в дневника за входяща кореспонденция на училището | Родители | Септември Юни | Брой уведомления |
| 1.1.1.8. Планиране и осъществяване на контрол за редовно вписване на отсъствията на учениците в ЗУД и подаване на данните към модул „Отсъствия” в НЕИСПУО | Директор, заместник директор | Септември Юни | Брой проверки |
| 1.1.1.9. Изготвяне на регистър за учениците, застрашени от отпадане | Педагогически съветник, класни ръководители | Ноември | Регистър |
| 1.1.1.10. Работа по Национални програми и проекти като мярка за осигуряване на качествено образование и превенция на отпадащите ученици | Директор, Председатели на МО | Септември Юни | Брой НП  Брой проекти |
| 1.1.1.11. Повишаване на броя на учениците от начален етап, обхванати в целодневна организация на учебния ден | Класни ръководители | Септември Юни . | Брой обхванати ученици |
| 1.1.1.12. Организиране на извънкласни и извънучилищни дейности | Класни ръководители | Септември Юни | Брой обхванати ученици |
| 1.2. Повишаване на качеството на образованието като предпоставка за развитието наличността на всеки ученик и предотвратяване на ранното напускане на училище | | | |
| 1.2.1.Квалификация на педагогическите специалисти, насочена към идентифициране и справяне със случаите на риск от преждевременно напускане на училище | Директор | Септември Юни | Брой обучени учители |
| 1.2.2. Иновативност при преподаване на материала чрез електронни уроци, интерактивни методи, онагледяване, практическа насоченост | Преподаватели по предмети | Септември Юни | Брой извършени проверки  Брой проведени открити уроци |
| 1.2.3. Планиране и реализиране на ориентирано към потребностите на всеки ученик обучение | Учители | Септември Юни | Брой проверки |
| 1.2.4.Анализиране на:   * резултатите от обучението по отделните учебни предмети спрямо очакваните резултати; * резултатите, получени от оценяването на входните и изходните нива, НВО и набелязване на мерки за повишаване на успеваемостта | Учители | Септември Юни | Брой изготвени анализи |
| 1.2.5. Своевременно попълване на регистъра в информационната система Админ – Про | Директор, заместник директор | Септември 2022г. Юни 2023г. | Брой ученици |
| 1.3.Достъп до качествено образование на ученици със СОП | | | |
| 1.3.1.Подобряване възможностите за обучение на деца със СОП чрез:   * осигуряване на допълнителна подкрепа; * прилагане на единна методика за оценяване | Учителите, работещи с деца със СОП, Ресурсни учители, Логопед | Септември 2022г. Юни 2023 г. | Брой разработени индивидуални образователни програми |
| **ІІ. ПОЛИТИКИ ЗА ИНТЕРВЕНЦИЯ НА ПРЕЖДЕВРЕМЕННОТО НАПУСКАНЕ НА УЧИЛИЩЕ** | | | |
| 2.1.Повишаване участието и ангажираността на родителите и обществеността | | | |
| 2.1.1.Включване на родителската общност за повишаване на активността и сътрудничество с училищното ръководство:   * създаване на екипи от учители и родители за организиране дейности за осмисляне на свободното време на учениците чрез изява в предпочитана дейност; * работилница за родители, за изработване на сурвачки, мартеници, изделия за коледния благотворителен базар; * отбелязване на традиционни празници, обичаи, обреди и други; * активно включване на родители в подготовката и провеждането на училищни мероприятия; * актуализиране на състава на училищното настоятелство; | Класни ръководители | Септември 2022 г. Юни г. | Брой инициативи Брой включен и родители |
| 2.1.2.Сътрудничество с различни институции - КБППМН, ДПС, Дирекция „Социално подпомагане”, отдел „Закрила на детето” | Директор, Педагогчески съветник, | Септември 2022г. Юни 2023 г. | Брой проведени срещи |
| 2.2. Утвърждаване групово и индивидуално наставничество | | | |
| 2.2.1.Планиране на дейности в плана на класния | Класни ръководители |  | Брой планирани дейности ръководител, насочени към идентифициране на ученици в риск и индивидуалното им консултиране |
| 2.2.2.Инициативи за подпомагане на ученици в риск от техни съученици „Деца помагат на деца” | Класни ръководители | Септември 2022г. Юни 2023 г. | Брой ученици |
| 2.3.Участие и ангажираност на учениците в живота на класа и училището | | | |
| 2.3.1. Актуализиране състава на ученическия парламент чрез включване и на ученици с прояви на агресия, с отсъствия и с наложени санкции | Председател на ученически парламент | Октомври | Брой ученици |
| 2.3.2. Иницииране създаването на ученически съвети по паралелки | Класни ръководители | Октомври . | Брой съвети |
| 2.3.3. Включване на ученици с прояви на агресия, с отсъствия и наложени наказания в провеждането на извънкласни и извънучилищни дейности | Класни ръководители, Учители | Септември  Юни 2023 г. | Брой ученици |
| III. ОТЧЕТ НА ДЕЙНОСТИТЕ И МЕРКИТЕ ПО ПРОГРАМАТА ЗА ПРЕВЕНЦИЯ НА РАННОТО НАПУСКАНЕ И ОТПАДАНЕ ОТ УЧИЛИЩЕ И НАМАЛЯВАНЕ БРОЯ НА ОТСЪСТВИЯТА ПО НЕУВАЖИТЕЛНИ ПРИЧИНИ | | | |
| 3.1. Изготвяне на отчети за изпълнение на програмата | Директор, Класни ръководители, Учители | Февруари 2023 г. Юли 2023 г. | Брой отчети |